Tafhim Al- ‘Ilmi : Jurnal Pendidikan dan Pemikiran Islam

## Melayu Islam Beraja:
Ideologi Negara Brunei Darussalam
Ahmad Effendi efendinaa83@gmail.com
Sekolah Tinggi Ilmu Tarbiyah Aqidah Usymuni Sumenep

## Abstract
This paper is about the Malay Islamic Monarchy as the ideology of the Brunei Darussalam state which has been proclaimed at the independence day of Brunei on January 1, 1984 AD. The Malay Islamic Monarchy as a continuity of the struggle of the kings and people of Brunei Darussalam in preserving culture, religion and government system. The Malay Islamic Monarchy as the ideology of the state is an independent, sovereign and democratic state. Independence is a right for every nation and state. It was not coincidence, but was born trough a long historical process starting form Awang Alak Betatar convert Islam and continued by the king until now. The Malay Islam Monarchy also as identity and worldview of the people of Brunei Darussalam which is practicing Malay as culture and customs,
understanding Islam as a complete and perfect religion, and recognizing the king as the highest leader and absolute power in the state of Brunei Darussalam. The position of Islam in this country also provides an important role for peace and prosperity, so Islam becomes the core of the Malay Islam Monarchy itself.
Kata Kunci ; Melayu Islam Beraja

## Pendahuluan
Pengisytiharan kemerdekaan Negara Brunei Darussalam pada tanggal 1 Januari 1984 Masehi  ditandai  dengan  pengukuhan  sebagai  Negara  Melayu  Islam  Beraja.  Ia  telah  menjadi identitas  dan  cara  hidup  bangsa  Brunei  serta  mempunyai  komitmen  pengabdian  terhadap keberlangsungan  budaya,  agama  dan  sistem  pemerintahan.  Di  antara  corak  pemerintahan Negara Brunei Darussalam yang masih kekal ialah dipimpin oleh Raja-raja Melayu beragama Islam sebagai pelindung bagi rakyat Brunei dari masa ke masa. Keberlangsungan sistem beraja menjadi bukti bahwa rakyat Brunei masih mempunyai kecintaan yang amat tinggi kepada raja atau sultan yang dianggap masih memberikan perlindungan dan kestabilan negara. Di Negara Brunei  Darussalam,  kedudukan  raja  bukan  saja  menjadi  Ketua  Negara,  tetapi  juga  sebagai
Tafhim Al- ‘Ilmi : Jurnal Pendidikan dan Pemikiran Islam
Perdana  Menteri,  Ketua  Agama  Islam,  Ketua  Adat  dan  Ketua  Angkatan  Bersenjata  seperti termaktub dalam Perlembagaan Negeri Brunei 1959 Masehi.
Kemerdekaan Negara Brunei Darussalam merupakan kemerdekaan bagi seluruh rakyat Brunei  dengan  menjadikan  raja  sebagai  ketua  negara  dan  pemerintahan  serta  memimpin sepenuhnya terhadap hal ehwal  kerajaan tanpa adanya campur tangan pihak asing  meskipun sebelumnya pernah berada di bawah naungan British dan pernah menghadapi tantangan pihak Spanyol  dan  Jepang.  Kemerdekaan  Negara  Brunei  Darussalam  dan  pengisytiharan  sebagai Negara Melayu Islam Beraja bukan semata-mata kehendak raja, tetapi juga kehendak rakyat Brunei Darussalam keseluruhan, karena sejak dahulu rakyat Brunei telah mengamalkan falsafah Melayu  Islam  Beraja  seperti  berbudaya  Melayu,  mengamalkan  agama  Islam  dan  menganut sistem  Beraja.  Sehingga,  rakyat  juga  ikut  berperan  terhadap  usaha  mencapai  kemerdekaan Negara Brunei Darussalam yang ditandai dengan pengisytiharan Negara Melayu Islam Beraja. Pengisytiharan ini berlangsung di Taman Sir Muda Omar Ali Saifuddien, Bandar Seri Begawan tepat pada pukul 12.00 tengah malam.
Di samping itu, proklamasi kemerdekaan juga tidak lepas dari unsur-unsur keislaman. Suasana  menjelang  hari  kemerdekaan  tidak  ditandai  dengan  acara  hiburan  ataupun  bentuk ceremoni  lainnya,  tetapi  diisi  dengan  roh  keislaman.  Hal  ini  menunjukkan  Islam  di  Negara Brunei  Darussalam  menjadi  asas  yang  kuat  dan  berakar  dalam  budaya  masyarakat.  Rakyat Brunei menyambut kemerdekaan itu dengan terlebih dahulu melakukan solat sunat hajat dan membaca Surah Yasin dan doa khusus untuk memohon perlindungan kepada Allah Yang Maha Kuasa.  Dengan  keadaan  seperti  itu,  kemerdekaan  1  Januari  1984  Masehi  merupakan pengisytiharan  jati  diri  Brunei  Darussalam  dan  pemantapan  terhadap  Islam  sebagai  ideologi negara  melalui  pengisytiharan  sebagai  sebuah  Negara  Melayu  Islam  Beraja.  Maka  dapat dikatakan  Melayu  Islam  Beraja  merupakan  kearifan  rakyat  Brunei  ( local  wisdom )  karena  ia lahir dari jiwa bangsa Brunei untuk menentukan dan meresmikan identitasnya sebagai bangsa yang berbudaya, beragama dan bersistem.
Para penulis di negara ini telah mengakui mengenai kepentingan adanya Melayu Islam Beraja. Pengisytiharan kemerdekaan pada tahun 1984 Masehi oleh Baginda Sultan dianggap sebagai peresmian suatu visi Negara Brunei Darussalam menjadi Negara Melayu Islam dengan sistem Beraja sebagai garis pandu politiknya dan tidak dapat diganti dengan ideologi lainnya. Seperti dinyatakan oleh Mohd. Jamil al-Sufri bahwa pemerintahan Melayu Islam Beraja bagi
Tafhim Al- ‘Ilmi : Jurnal Pendidikan dan Pemikiran Islam
Negara  Brunei  Darussalam  adalah  sesuatu  yang  tidak  dapat  dipersoalkan  lagi.  Titik  tolak kewujudannya adalah berakar umbi daripada warisan pemerintahan Raja-raja Melayu Brunei. Pemimpin-pemimpin  terdahulu  telah  menetapkan  bukan  untuk  kepentingan  suatu  golongan atau  peribadi,  tetapi  adalah  tapak  kukuh  untuk survival bangsa  Melayu  Islam  Brunei  dan institusi beraja dalam rangka menghidupkan dan memasyhurkan Negara Brunei Darussalam di kalangan internasional dari dahulu hingga sekarang. 1
Hari  Kemerdekan  Brunei  ditandai  dengan  pengukuhan  Melayu  Islam  Beraja  sebagai falsafah,  konsep  dan  ideologi  Negara  Brunei  Darussalam.  Perkara  ini  menunjukkan  bahwa Melayu Islam Beraja dapat dilihat dari pelbagai aspek dan tidak terbatas kepada penggunaan satu terma saja. Melayu Islam Beraja sebagai konsep  karena ia lahir dari jiwa rakyat Brunei Darussalam. Sebagai falsafah, ia masih relevan dengan masa dan keadaan saat ini dan sebagai teras  bagi  negara  dalam  menentukan  mana  yang  baik  dan  buruk.  Sedangkan  kepentingan Melayu  Islam  Beraja  sebagai  ideologi  adalah  bertujuan  untuk  menjaga  kestabilan, kemaslahatan dan keamanan Negara Brunei Darussalam yang dianggap masih kokoh hingga hari  ini.  Oleh  karena  itu,  Brunei  Darussalam  menajdi  sebuah  Negara  Melayu  Islam  Beraja merupakan ketentuan dan anugerah dari Allah Yang Maha Kuasa. Hal ini disebutkan dalam Titah Sultan Brunei Darussalam sebagai berikut:
“...Jadi tafsiran MIB itu ialah Brunei Darussalam sebuah Negara Melayu Islam yang bersultan. Hal ini terjadi bukanlah dari usaha dan ciptaan kita, tetapi ialah kehendak daripada Allah...” (Titah Kebawah Duli Yang Maha Mulia  Paduka  Seri  Baginda  Sultan  Haji  Hassanal  Bolkiah  Mu’izzaddin Waddaulah, 1 Oktober 1990 M. / 12 Rabi’ul Awwal 1411 H.)
“...dengan  Izin  dan  rahmat  Allah  serta  berkat  pegangan  kita  terhadap dasar-dasar  MIB  selama  ini,  maka  Negara  Brunei  Darussalam  terus menikmati  keamanan,  ma’mur  dan  bahagia,  dibawah  perlindungan  dan ‘inayah Allah Subḥānahu Wata c ālā ...” (Titah Kebawah Duli Yang Maha
1 Mohd.  Jamil  Al-Sufri, Perlaksanaan  Dasar  Negara  Melayu  Islam  Beraja (Bandar  Seri  Begawan: Kementerian Kebudayaan, Belia dan Sukan, 1996), 8.
Tafhim Al- ‘Ilmi : Jurnal Pendidikan dan Pemikiran Islam
Mulia  Paduka  Seri  Baginda  Sultan  Haji  Hassanal  Bolkiah  Mu’izzaddin Waddaulah, 15 Juli 1992 M / 14 Muharam 1413 H)
“…Negara  Brunei  Darussalam  ada-lah  dan  dengan  izin  serta  limpah kurnia  Allah Subḥānahu  Wata c ālā ,  akan  untok  sa-lama2-nya  kekal menjadi  sa-buah  Negara  Melayu  Islam  Beraja…”  (Titah  Kebawah  Duli Yang  Maha  Mulia  Paduka  Seri  Baginda  Sultan  dan  Yang  Di-Pertuan Negara  Brunei  Darussalam Haji  Hassanal  Bolkiah  Mu’izzaddin Waddaulah, 1 Januari 1984)
Kata “kekal” seperti disebutkan dalam titah pemasyhuran tersebut memberikan suatu makna bahwa tugas dan tanggungjawab rakyat Brunei adalah menjaga dan mengamalkan nilai- nilai Melayu Islam Beraja. Usaha untuk memperkokoh dan menjaga keberlangsungan Melayu Islam Beraja bukan saja menjadi tanggungjawab raja, melainkan juga menjadi tanggungjawab seluruh rakyat yang ada di negara ini. Karena kekal bukan menunjukkan waktu yang singkat tapi menunjukkan masa yang lama bahkan selama-lamanya kecuali Allah Yang Maha Kuasa berkehendak lain. Selain itu, usaha untuk melestarikan dan mengaktualisasikan nilai agama dan budaya yang terkandung dalam falsafah Melayu Islam Beraja itu juga merupakan bagian dari ajaran agama. Dengan demikian, rakyat Brunei mempunyai tanggungjawab yang sama untuk memajukan Negara Melayu Islam Beraja supaya ia menjadi kekal selama-lamanya dengan izin Allah  Yang  Maha  Kuasa.  Tentunya,  kekal  yang  dimaksud  adalah  kekal  yang  senantiasa membawa  kepada  keselamatan,  kesejahteraan  dan  kebehagiaan  bagi  seluruh  rakyat  dan penduduk di Negara Brunei Darussalam. Maka kemajuan dan kegagalan Negara Melayu Islam Beraja  di  masa  depan  adalah  tergantung  sepenuhnya  kepada  usaha  dan  daya  penguasa  dan rakyat  Brunei  Darussalam  secara  bersamaan.  Hal  ini  sesuai  dengan  firman  Allah  dalam  al- Quran  sebagai berikut:
ُرِيَِغُ ي  َّتََّح ٍمْوَقِب اَم ُرِيَِغُ ي لا ََّللَّا َّنِإ
اًءوُس ٍمْوَقِب َُّللَّا َداَرَأ اَذِإَو ْمِهِسُفْ نَِبِ اَم او ٍلاَو ْنِم ِهِنوُد ْنِم ْمَُلَ اَمَو ُهَل َّدَرَم لاَف
Tafhim Al- ‘Ilmi : Jurnal Pendidikan dan Pemikiran Islam
Sesungguhnya Allah tidak akan mengubah keadaan suatu kaum sebelum mereka  mengubah  keadaan  diri  mereka  sendiri.  Dan  apabila  Allah menghendaki keburukan terhadap suatu kaum, maka tak ada yang dapat menolaknya dan tidak ada pelindung bagi mereka selain Dia. (Surah al- Ra c d 13: 11)
Tanggungjawab  rakyat  Brunei  untuk  berkhidmat  dan  memakmurkan  Negara  Melayu Islam Beraja juga telah disebutkan dalam titah sebagai berikut:
“...semua kita perlu bergerak serentak berganding bahu dan bekerjasama. Tumpukan lebih banyak usaha-usaha ke arah membisai masalah-masalah dalaman  bukan  sebaliknya.  Karena  mungkin  juga  masih  banyak  lagi perkara  yang  belum  dibuat,  di  mana  semua  ini  memerlukan  kajian  dan langkah-langkah yang positif...” (Titah Kebawah Duli Yang Maha Mulia Paduka  Seri  Baginda  Sultan  Haji  Hassanal  Bolkiah  Mu’izzaddin Waddaulah, 25 September 1990)
Dipandang dari sudut teologi, konsep yang terkandung dalam teks titah pengisytiharan sebagai  Negara  Melayu  Islam  Beraja  juga  mempunyai  suatu  makna,  yaitu  menggabungkan antara  konsep qadr (kuasa  Allah)  dan ikhtiyār (usaha  manusia).  Nilai  falsafah  yang terintegrasikan  ini  merupakan  pandangan  seimbang  yang  berada  di  tengah-tengah  antara pandangan  rasional  mutlak  (Muktazilah),  hanya  mengakui  kebebasan  dan  kuasa  mutlak manusia,  dengan  pandangan  Fatalisme  (Jabariyah),  sepenuhnya  bergantung  kepada  takdir Tuhan. Meskipun Islam telah memberikan kebebasan kepada manusia untuk menentukan jati dirinya  di  dunia  ini  sesuai  dengan  sosio  budaya  yang  melingkungiya,  tetapi  kekuasaan  dan keagungan  Allah  tetap  berada  di  atas  kehendak  manusia.  Begitu  juga  dengan  nilai  yang terkandung dalam titah pengisytiharan Negara Melau Islam  Beraja di  mana perkara tersebut bukan semata-mata kehendak mutlak manusia atau dalam hal ini adalah raja, tetapi hal itu telah disandarkan  kepada  Allah Subḥānahu  Wata c ālā sebagai  dzat  yang  mengatur  alam  raya  ini. Maka pengisytiharan Negara Melayu  Islam  Beraja bukan merupakan suatu kebetulan, tetapi dapat  diselaraskan  dengan  ajaran  Akidah  Ahlussunnah  Waljamaah,  yaitu  mengakui  bahwa segala kebaikan dan kemaslahatan adalah kuasa Allah, tetapi juga tidak menafikan usaha dan
Tafhim Al- ‘Ilmi : Jurnal Pendidikan dan Pemikiran Islam
daya  yang  ada  dalam  diri  manusia  sebagai  makhluk  berfikir  dan  berijtihad,  yaitu  berijtihad untuk menentukan identitasnya sebagai Negara Melayu Islam Beraja.
Negara Melayu  Islam  Beraja yang dihasratkan itu selain berpegang kepada  Islam, ia juga memusatkan haluan untuk senantiasa berusaha memperoleh ketenteraman, keselamatan, kebajikan dan kebahagiaan bagi rakyat di Negara Brunei Darussalam, memelihara hubungan persahabatan di kalangan internasional atas dasar saling menghormati terhadap kemerdekaan, kedaulatan,  persamaan  dan  keutuhan  wilayah  bagi  semua  negara  yang  bebas  daripada campurtangan asing. Mohd. Taib Osman berpendapat bahwa Islam adalah landasan hidup atau kebudayaan  orang  Melayu  hari  ini. 2 Artinya  bahwa  kebudayaan  dan  falsafah  Melayu  tidak boleh dipisahkan dari pengaruh Islam sehingga keagungan dan kekekalan Melayu bergantung kepada  sejauhmana  Islam  menjadi  landasan  dan  akar  umbi  bagi  kehidupan  bangsa  Melayu. Maka Negara Melayu Islam Beraja dengan izin Allah Yang Maha Kuasa hingga hari ini masih kekal  dan menjadi  landasan berbangsa dan bernegara bagi  rakyat  Brunei  serta  ia disebutkan tidak dapat diubah dengan mana-mana bentuk ideologi dan falsafah lainnya.

## Landasan Konstitusi dan Perundang-undangan
Setiap negara pasti mempunyai dasar dan ideologi masing-masing selaras dengan latarbelakang dan kondsisi politik yang melingkunginya untuk mewujudkan sebuah cita-cita dan  tujuan  bagi  negara  tersebut.  Begitu  halnya  dengan  Negara  Brunei  Darussalam  telah menentukan  dasar  dan  ideologi  negara  yang  merdeka,  bedaulat  dan  bersistem  melalui pengisytiharan  sebagai  Negara  Melayu  Islam  Beraja  pada  1  Januari  1984  Masehi.  Hal  ini berdasarkan kepada Titah Kebawah Duli Yang Maha Mulia Paduka Seri Baginda Sultan Haji Hassanal Bolkiah Mu’izzaddin Waddaulah sebagai berikut:
“…Negara  Brunei  Darussalam  ada-lah  dan  dengan  izin  serta  limpah kurnia  Allah Subḥānahu  Wata c ālā ,  akan  untok  sa-lama2-nya  kekal menjadi  sa-buah  Negara  Melayu  Islam  Beraja  yang  merdeka,  berdaulat dan  demokratik  bersendikan  kepada  ajaran2  agama  Islam  menurut
2 Mohd. Zain bin Haji Serudin, Brunei Sebuah Negara Islam: Latar Belakang KeIslamannya, (Brunei Darussalam : Akademi Pengajian Brunei, 1996), 111.
Tafhim Al- ‘Ilmi : Jurnal Pendidikan dan Pemikiran Islam
Ahlussunnah  Waljamaah  dan  dengan  berasaskan  keadilan,  amanah  dan kebebasan,  dan  dengan  petunjok  serta  keredzaan  Allah Subḥānahu Wata c ālā jua  akan  senantiasa  berusaha  pada  memperolehi  ketenteraman dan  keselamatan,  kebajikan  serta  kebahagiaan  bagi  ra’ayat  Beta,  dan demikian  juga  pemeliharaan  perhubongan  persahabatan  di-kalangan antarabangsa  atas  dasar  saling  menghormati  terhadap  kemerdekaan, kedaulatan, persamaan dan keutohan (kukoh) wilayah bagi semua negara yang bebas dari champur tangan dari luar negeri.” (Titah Kebawah Duli Yang  Maha  Mulia  Paduka  Seri  Baginda  Sultan  dan  Yang  Di-Pertuan Negara  Brunei  Darussalam Haji  Hassanal  Bolkiah  Mu’izzaddin Waddaulah, 1 Januari 1984)

## A. Sistem Pemerintahan:
Sistem  pemerintahan  bagi  Negara  Melayu  Islam  Beraja  telah  digubal  dalam  Perlembagaan Negeri Brunei 1959 sebagai berikut:
(1) Bab  4  (1)  Kuasa  memerintah  yang  tertinggi  bagi  Negara  Brunei  Darussalam adalah  terletak  dalam  tangan  Kebawah  Duli  Yang  Maha  Mulia  Paduka  Seri Baginda Sultan dan Yang Di-Pertuan.
(2) Bab 4 (1A)  Kebawah Duli Yang Maha Mulia Paduka Seri Baginda Sultan dan Yang Di-Pertuan adalah Perdana Menteri.
(3) Bab  4  (1B)  Kebawah  Duli  Yang  Maha  Mulia  Paduka  Seri  Baginda  Sultan  dan Yang Di-Pertuan adalah Pemerintah Tertinggi Angkatan Bersenjata Diraja Brunei.
(4) Bab 3 (2) Ketua agama resmi bagi Negara Brunei Darussalam adalah Kebawah Duli Yang Maha Mulia Paduka Seri Baginda Sultan dan Yang Di-Pertuan. 3
(5) Kebawah  Duli  Yang  Maha  Mulia  Paduka  Seri  Baginda  Sultan  dan  Yang  Di- Pertuan adalah ketua kanun, syarak, resam dan adat istiadat. 4
3 Dokumen-dokumen Perlembagaan Negara Brunei Darussalam, 2008, hlm.  48-50.
4 Awang Haji Hashim bin Haji Abd. Hamid, Islam di Brunei Darussalam: Satu Analisis Sosio-Budaya (Brunei Darussalam: Jabatan Kesusasteraan Melayu Universiti Brunei Darussalam, 2003), 92.
Tafhim Al- ‘Ilmi : Jurnal Pendidikan dan Pemikiran Islam
Kedudukan dan kekuasaan tertinggi dalam Negara Melayu Islam Beraja adalah berada pada  Kebawah  Duli  Yang  Maha  Mulia  Paduka  Seri  Baginda  Sultan  dan  Yang  Di-Pertuan. Baginda  Sultan  mempunyai  kuasa  penuh  dan  kedaulatan  mutlak  untuk  menetapkan  dan membatalkan suatu hukum, undang-undang dan peraturan. Maka Baginda Sultan merupakan sumber ketetapan hukum yang tertinggi di Negara Brunei Darussalam dan menjadi dasar bagi konstitusi. Penetapan dan penghapusan yang ada dalam konstitusi dan undang-undang adalah berdasarkan  persetujuan  Kebawah  Duli  Yang  Maha  Mulia  Paduka  Seri  Baginda  Sultan  dan Yang  Di-Pertuan.  Penulis  melihat  bahwa  kedaulatan  yang  ada  pada  Baginda  Sultan  masih relevan dengan keadaan politik Negara Brunei Darussalam. Kepentingan terhadap kedaulatan Bagidan  Sultan  itu  lebih  melihat  kepada  kemaslahatan,  yaitu  untuk  menjaga  keamanan  dan kestabilan negara yang terbukti masih terjaga hingga hari ini. Di samping itu juga, keselamatan dan kesejahteraan rakyat dan penduduk di negara ini masih menjadi tanggungjawab kerajaan. Dengan itu, mendahulukan kemaslahatan dan kestabilan merupakan perkara yang amat penting dalam membangun suatu negara dan pemerintahan berbanding dengan memberikan kebebasan mutlak kepada rakyat yang bisa saja dapat membawa kepada kekacauan, perselisihan dan fitnah bahkan  permusuhan.  Di  Negara  Brunei  Darussalam.  Meskipun  Baginda  Sultan  mempunyai kedaulatan penuh dan kuasa mutlak,  tetapi Baginda Sultan masih boleh menerima nasihat dan usulan  dari  para  pembesarnya  yang  senantiasa  membantunya  dalam  pemerintahan  yang tentunya bertujuan untuk kemakmuran dan keselamatan rakyat di Negara Bunei Darussalam. Perkara ini disebutkan dalam Perlembagaan Negeri Brunei 1959 sebagai berikut:
(1) Bab 4 (3) Kebawah Duli Yang Maha Mulia Paduka Seri Baginda Sultan dan Yang Di-Pertuan boleh melantik sebilangan orang Menteri dan Timbalan Menteri dari kalangan warganegara Negara Brunei Darussalam yang akan  bertanggungjawab hanya kepada Kebawah Duli Yang Maha Mulia Paduka Seri Baginda Sultan dan Yang  Di-Pertuan  saja  bagi  menjalankan  kuasa  memerintah  dan  yang  akan membantu  dan  menasihatkan  Kebawah  Duli  Yang  Maha  Mulia  Paduka  Seri Baginda  Sultan  dan  Yang  Di-Pertuan  dalam  menunaikan  kuasa  memerintah Kebawah  Duli  Yang  Maha  Mulia  Paduka  Seri  Baginda  Sultan  dan  Yang  Di- Pertuan.
Tafhim Al- ‘Ilmi : Jurnal Pendidikan dan Pemikiran Islam
ISSN: 2252-4924, e-ISSN: 2579-7182
(2) Bab  4  (6)  Menteri-Menteri  dan  Timbalan-Timbalan  Menteri  hendaklah  dilantik oleh Kebawah Duli Yang Maha Mulia Paduka Seri Baginda Sultan dan Yang Di- Pertuan  dengan  Surat  Perintah  yang  ditandatangani  oleh  Baginda  dan  dicap dengan Mohor Kerajaan dan hendaklah memegang jawatan bagi tempoh selama 5 tahun  atau  tempoh  lain,  dan  atas  syarat-syarat  sebagaimana  yang  mungkin ditentukan oleh Kebawah Duli Yang Maha Mulia Paduka Seri Baginda Sultan dan Yang  Di-Pertuan,  dan  orang-orang  yang  sama  boleh  dilantik  semula,  apabila lantikannya  itu  tamat  tempohnya,  bagi  tempoh  selanjutnya  sebagaimana  yang ditentukan dalam Surat Perintah yang membuat lantikannya: dengan syarat bahwa Kebawah  Duli  Yang  Maha  Mulia  Paduka  Seri  Baginda  Sultan  dan  Yang  Di- Pertuan boleh membatalkan lantikan mana-mana Menteri atau Timbalan Menteri pada bila-bila masa tanpa menunjukkan sebab. 5
Di samping itu, Perlembagaan Negeri Brunei 1959 telah menubuhkan tiga buah badan yang penting bagi menjalankan berbagai-bagai tugas kerajaan, iaitu:
(1)  Majlis  Mesyuarat  Negeri.  Badan  ini  berhubungan  dengan  tugas  atau  kerja membuat  undang-undang.  Kerjanya  ialah  untuk  menimbangkan  “rang  undang- undang” dan sekiranya Majlis itu bersetuju dengan sesuatu rang undang-undang, ia  akan  dipersembahkan  ke  hadapan  Majlis  Kebawah  Duli  Yang  Maha  Mulia Sultan. Rang undang-undang itu akan menjadi undang-undang apabila Kebawah Duli  Yang  Maha  Mulia  Sultan  bersetuju,  dan  ia  selepas  itu  dipanggil  undang- undang.
(2)  Majlis  Mesyuarat  Kerajaan:  kerjanya  ialah  menasihatkan  Kebawah  Duli  Yang Maha  Mulia  Sultan  terhadap  dasar-dasar  kerajaan  dan  terhadap  menjalankan tugas-tugas tertentu yang diberikan kepada Sultan oleh undang-undang. Kebawah Duli  Yang  Maha  Mulia  Sultan  tidaklah  semestinya  bertindak  menurut  nasihat majlis itu, atau di dalam persidangan majlis tersebut.
5 Dokumen-dokumen Perlembagaan Negara Brunei Darussalam, 2008, hlm. 50-52.
Tafhim Al- ‘Ilmi : Jurnal Pendidikan dan Pemikiran Islam
Volume 13, No. 2 Maret 2022
(3)  Mahkamah: badan yang  berhubung dengan tugas mentafsir undang-undang dan menghukum  pesalah-pesalah  yang  melanggar  undang-undang,  atau  dipanggil tugas kehakiman. 6
Politik dan Pentadbiran Negara Brunei Darussalam setelah Kemerdekaan 7

## SULTAN
(Sebagai Raja dan Perdana Menteri)

## B. Agama:
Kedudukan  agama di  Negara Brunei  Darussalam  adalah berlandaskan kepada Perlembagaan Negeri Brunei 1959 di mana agama Islam mempunyai kedudukan tinggi sebagai berikut:
6 Ustad  Haji  Awang  Mohd.  Zain  bin  Haji  Serudin, Brunei  Darussalam  Persepsi  Sejarah  dan Masyarakatnya, (Brunei Darussalam: Azza Publisher & Distributor, 1992), 22.
7 Awang Haji Hashim bin Haji Abd. Hamid, Islam di Brunei Darussalam …., 39.

## INSTITUSI ORANG-
ORANG BERGELAR:
1. Wazir-wazir
2. Cheteria-cheteria
3. Pehin-pehin Manteri
4. Manteri Pedalaman

## MENTERI-MENTERI
KABINET

## MAJLIS-MAJLIS
MESYUARAT
PEGAWAI-PEGAWAI
KERAJAAN
PENGHULU DAN KETUA KAMPUNG
RAKYAT
Tafhim Al- ‘Ilmi : Jurnal Pendidikan dan Pemikiran Islam
Volume 13, No. 2 Maret 2022
(1)  Bab  3  (1)  Agama  resmi  bagi  Negara  Brunei  Darussalam  adalah  agama  Islam. 8 Tetapi  agama-agama  lain  boleh  diamalkan  dengan  aman  dan  sempurna  oleh mereka yang mengamalkannya. 9
Negara  Melayu  Islam  Beraja  melalui  perlembagaan  ini  telah  memberikan  kebebasan kepada siapa saja yang bukan beragama Islam untuk mengamalkan agamanya masing-masing tanpa ada rasa takut dan kekhawatiran. Hal ini selaras dengan ruh Islam sendiri sebagai agama yang  toleran  dan  menghargai  perbedaan  dalam  menganut  suatu  keyakinan.  Tetapi,  Islam menjamin keselamatan dan kebahagiaan di dunia dan akhirat bagi siapa saja yang menerima dan  mengamalkan  Islam  baik  sebagai  akidah  mahupun  pandangan  hidup,  karena  Islam senantiasa selaras dengan setiap keadaan, masa dan tempat. Islam sebagai agama yang shāmil mengajarkan  nilai  kasih  sayang  bagi  seluruh  umat  manusia.  Maka  Islam  dapat  menjadi pandangan hidup yang menyeluruh bagi semua golongan, etnik bahkan kepercayaan tanpa ada paksaan bagi siapa yang ingin memahaminya. Dapat difahami juga, Islam sebagai agama resmi Negara Brunei Darussalam seperti yang tercatat dalam konstitusi tersebut menunjukkan bahwa perkembangan  dan  keberlangsungan  Islam  serta  kemajuan  tamadun  Islam  di  Negara  Brunei Darussalam adalah menjadi tanggung jawab negara. Ini menjadi ciri keutamaan Negara Brunei Darussalam  yang  senantiasa  ingin  menyampaikan,  memakmurkan  dan  menjaga  nilai-nilai ketuhanan di muka bumi ini. Peran negara dalam memajukan agama Islam bagi masyarakat di negara ini dapat ditemui dari perkara-perkara sebagai berikut:
Pertama ,  Majlis  Agama  Islam  adalah  lembaga  yang  mempunyai  kuasa  menasihati  Baginda Sultan  mengenai  perkara-perkara  agama  Islam.  Maka,  orang-orang  yang  mengisi  lembaga tersebut  adalah  orang-orang  yang  menguasai  hal  ehwal  agama  Islam,  memahami  persoalan umat Islam yang hidup di Negara Brunei Darussalam serta tantangan umat Islam pada masa ini. Majlis  Agama  Islam  menjadi  lembaga  yang  beranggotakan  para  ulama  (orang-orang  yang berilmu) sebagai  pelindung dan pencerah umat pada satu  sisi, begitu juga sebagai  pembantu kerajaan mencapai tujuannya pada sisi yang lain. Perkara tersebut juga didukung dengan adanya
8 Dalam  Perlembagaan  Negeri  Brunei  1959,  maksud  “agama  Islam”    merujuk  kepada  Ahlussunnah Waljamaah Mazhab Syafi’i.
9 Dokumen-dokumen Perlembagaan Negara Brunei Darussalam, 2008, hlm. 48.
Tafhim Al- ‘Ilmi : Jurnal Pendidikan dan Pemikiran Islam
Kementerian Hal  Ehwal  Agama  Islam dan lembaga-lembaga lain yang berhubungan dengan agama Islam yang ada di Negara Brunei Darussalam.
Kedua , Baginda Sultan Dan Yang Di-Pertuan mempunyai kekuasaan dan kedaulatan mutlak serta  menjadi  ketua  agama  Islam  di  Negara  Brunei  Darussalam.  Sebagai  penguasa  dan pemimpin agama tentunya mempunyai tanggungjawab yang besar dalam menjalankan amanah agama Islam, menjadi tauladan dan pelindung bagi rakyat serta Baginda Sultan mesti beragama Islam. Begitu halnya dengan para ahli waris yang akan menggantikannya.
Ketiga,  perkembangan  Islam  juga  menjadi  tanggungjawab  sebagian  para  pembesar  kerajaan seperti wazir yang telah diberikan tugas melaksanakan perkara tersebut.
Keempat, Islam sebagai agama resmi negara bermakna seluruh hal ehwal seperti pentadbiran, politik,  ekonomi,  pendidikan  dan  sosial  kemasyarakatan  hendaklah  berunsurkan  Islam  dan menyesuaikan dengan adat dan tradisi Negara Brunei Darussalam serta  dapat menyelaraskan dengan tuntutan modern.

## C. Bangsa dan Bahasa:
Undang-undang  Taraf  Kebangsaan  Brunei  1961,  bab  4  (1)  (a)  menyebutkan  bahwa  Melayu Brunei ialah ‘rakyat sultan dengan kuat kuasa mutlak undang-undang yang dikhususkan kepada puak-puak  (suku-suku)  jati  bangsa  Melayu  yaitu  Belait,  Bisaya,  Brunei,  Dusun,  Kedayan, Murut, dan Tutong. Dalam konteks beragama, istilah “Melayu” di Negara Brunei Darusslaam bukanlah  semestinya  merujuk  kepada  orang-orang  yang  beragama  Islam  saja,  melainkan meliputi  semua  tujuh  puak  baik  beragama  Islam  atau  bukan  Islam.  Sedangkan  kedudukan bangsa dan puak selain dari tujuh puak tersebut juga telah dihuraikan dalam Undang-undang Taraf  Kebangsaan  Brunei  1961  bab  5  (1)  dan  (5)  yang  menyebutkan  bahwa  mereka  akan diterima menjadi  rakyat  secara  mendaftar dan penuangan yang ditentukan oleh syarat-syarat tertentu antaranya masa tinggal selama 15 tahun dan 25 tahun di Brunei dan di uji (lisan dan tulisan) oleh sebuah lembaga bahasa bahwa orang luar itu mempunyai nilai pengetahuan bahasa Melayunya  dianggap  baik  dan  boleh  bertutur  dalam  bahasa  Melayu  dengan  fasih  serta berkelakuan baik. Di bidang pendidikan, salah satu syarat utama bagi setiap warganegara atau penduduk  tetap  yang  berhasrat  melanjutkan  pelajaran  baik  di  dalam  atau  luar  negeri  ialah
Tafhim Al- ‘Ilmi : Jurnal Pendidikan dan Pemikiran Islam
Terakreditasi Nasional SK No : 148/M/KPT/2020
kelulusan  yang  diperoleh  dalam  mata  pelajaran  bahasa  Melayu. 10 Prof.  Hashim  memandang perundang-undangan  ini  secara  sahih  menentukan  bahwa  bahasa  Melayu  menjadi  sendi kejatidirian warganegara Brunei dan sekaligus memartabatkan bahasa Melayu sebagai bahasa resmi  negara  ini.  Kedudukan  dan  kepentingan  bahasa  Melayu  yang  demikian  bukanlah didorong oleh kepentingan politik, tetapi oleh sebab masyarakat negara ini bersifat homogen dan bahasa tersebut merupakan bahasa yang terpakai serta mendominasi sifatnya, maka ia wajar menjadi wadah dan wacana kehidupan. 11 Sebagaimana yang tercatat dalam perlembagaan, ada tiga jenis kerakyatan atau kewarganegaraan yang terdapat di negara ini sebagai berikut:
1) Rakyat Duli Yang Maha Mulia Baginda Sultan dengan kuat kuasa mutlak undang- undang.
2) Rakyat Duli Yang Maha Mulia Baginda Sultan dengan cara pendaftaran.
3) Rakyat  Duli  Yang  Maha  Mulia  Baginda  Sultan  dengan  cara  penuangan  (secara naturalization ). 12
Perpaduan  rakyat  Melayu  Brunei  dikuatkan  dengan  bahasa  Melayu  sebagai  bahasa resmi Negara Brunei Darussalam. Bahasa Melayu bukan  saja menjadi perpaduan kerukunan antar suku yang ada Brunei, tetapi juga telah dapat menjaga  ketahanan dan keberlangsungan Negara Brunei Darussalam sampai saat ini. Kedudukan bahasa Melayu sebagai bahasa resmi Negara  Brunei  Darussalam  termaktub  dalam  Perlembagaan  Negeri  Brunei  1959  sebagai berikut:
(1) Bab 82 (1) bahasa resmi bagi Negara Brunei Darussalam adalah Bahasa Melayu. 13
Bahasa Melayu sebagai alat perpaduan juga disebutkan dalam titah yang menyebutkan:
10 Duraman  Tuah, Membangun  Negara  Berdasarkan  Falsafah  Melayu  Islam  Beraja:  Brunei Darussalam, (Brunei Darussalam: Institut Perkhidmatan Awam, 2001), 40.
11 Awang  Haji  Hashim  bin  Haji  Abd.  Hamid,  Jati  Diri  Bangsa:  Pembinaan  dan  Cabaran  dalam  buku Melayu Brunei Abad Ke-21 ,  (Brunei Darussalam: Dewan Bahasa dan Pustaka Brunei, 1998), 83.
12 Awang Haji Hashim bin Haji Abd. Hamid, Islam di Brunei Darussalam, 27.
13 Dokumen-dokumen Perlembagaan Negara Brunei Darussalam, 2008, hlm. 140.
Tafhim Al- ‘Ilmi : Jurnal Pendidikan dan Pemikiran Islam
“siapapun tidak boleh menyangkal, bahwa bahasa Melayu itu adalah satu- satunya  alat  perpaduan  kita  yang  paling  efektif.  Tanpa  bahasa  ini,  kita tentunya  tidak  akan  dikenali  sebagai  satu  bangsa  yang  berdaulat  lagi mempunyai  identitas.”  (Titah  Kebawah  Duli  Yang  Maha  Mulia  Paduka Seri Baginda Sultan Haji Hassanal Bolkiah Mu’izzaddin Waddaulah, 21 Juli 1990)
Bahasa  bukan  saja  merupakan  alat  komunikasi  dalam  suatu  budaya,  tetapi  ia mempunyai  pengaruh  yang  sangat  besar  dalam  membentuk  pemikiran  penuturnya.  Bahasa dapat  mengungkap  nilai-nilai  budaya,  sosial  dan  pemikiran.  Sistem  bahasa  yang  baik  dapat menentukan format akal dan pemikiran yang baik pula. Bahasa selalu mengiringi segala bentuk perbuatan dan pemikiran yang akan memunculkan sebuah ilmu. Bahasa, pemikiran dan ilmu adalah tiga bentuk yang saling berkesinambungan dan tidak dapat dipisahkan satu sama lain. Di  samping  fungsi  bahasa  adalah  sebagai  bahan  dialek,  tetapi  juga  merupakan  dasar  dalam membentuk suatu budaya. Oleh itu, menurut Al-Jabiri, sebuah sistem bahasa (bukan hanya kosa kata,  tetapi  juga  sistem  gramatika  dan  semantiknya)  punya  pengaruh  yang  cukup  signifikan dalam  cara  pandang  penuturnya  terhadap  dunia,  termasuk  cara  menafsirkan  dan menguraikannya, yang pada gilirannya juga mempengaruhi cara dan metode berfikir mereka. 14 Bahasa Melayu memang sudah ada sejak kewujudannya dan merupakan milik bangsa Melayu yang  menjadi  komponen  utama  pencerna  bangsa  Melayu.  Bahasa  Melayu  menjadi  suatu khazanah yang diwariskan turun temurun sehingga mampu menjadi bahasa besar yang bukan lagi  milik  bangsa  Melayu  semata-mata  tetapi  sudah  menjadi  milik  bersama  bangsa-bangsa penggunanya dengan status ‘bahasa milik bersama’. 15 Di Negara Brunei Darussalam, bahasa Melayu tetap diutamakan dan diusahakan menjadi bahasa utama baik dalam aktiviti kehidupan sehari-hari  bahkan  dalam  sistem  pendidikan,  tetapi  tidak  mengenyampingkan  bahasa  selain bahasa Melayu. Bahasa Melayu juga menggambarkan nilai pemikiran bangsa Melayu. Oleh itu,
14 Muhammad Abid Al-Jabiri, terj. Ahmad Baso, Post Tradisionalisme Islam , (Yogyakarta: LkiS, 2000), 59.
15 Mataim  Bakar,  Bahasa  Melayu  sebagai  Warisan  Budaya  Bangsa:  Mendepani  Rempuh  Globalisasi dalam Utamakanlah Bahasa Melayu , (Brunei Darussalam: Dewan Bahasa dan Pustaka Kementerian Kebudayaan Belia dan Sukan, 2010), 33.
Tafhim Al- ‘Ilmi : Jurnal Pendidikan dan Pemikiran Islam
penggunaan  bahasa  Melayu  merupakan  cermin  yang  jelas  bagi  menampakkan  tinggi  rendah nilai pemikiran bangsa Melayu.
Hubungannya dengan ilmu, bahasa Melayu dapat dikategorikan kepada dua bahagian: pertama, bahasa Melayu sebagai bahasa istana masih  mampu bertahan dan menjadi  warisan turun temurun hingga saat ini. Bahasa Melayu telah menemui identitasnya sebagai bahasa ilmu karena  mengandung  unsur  nilai-nilai  agama  dan  budaya.  Sejak  dulu,  bahasa  Melayu  itu memang telah lama berfungsi sebagai bahasa istana dan bahasa pentadbiran Kerajaan Melayu di  kepulauan  Melayu  termasuk  Negara  Brunei  Darussalam,  dan  telah  digunakan  di  seluruh kepualauan ini sebagai bahasa perantara. Bahasa Melayu itu juga sudah lama digunakan untuk mengungkapkan konsep-konsep dan proses-proses yang tinggi dan kompleks, terutama sekali dalam bidang agama, falsafah, sastera dan budaya. 16 Kedua, bahasa Melayu berkaitan dengan falsafah, sains dan teknologi. Pada tahap ini dapat dikatakan sebagai krisis intelektual bahasa Melayu. Bahasa Melayu belum mampu menunjukkan identitasnya sebagai bahasa ilmu yang dapat menyesuaikan dengan keperluan modern dan semasa, serta dapat mengungkap nilai-nilai pemikiran yang jitu melalui bahasa Melayu. Hal ini disebabkan kurangnya kesadaran daripada kalangan masyarakat Melayu sendiri untuk mengembangkan bahasa Melayu yang mempunyai nilai-nilai  falsafah  dan  ilmu  pengetahuan.  Di  samping  itu,  Bahasa  Melayu  dirasa  kurang populer  berbanding  dengan  bahasa  asing  seperti  bahasa  Inggris  yang  lebih  sesuai  dengan tuntutan zaman. Maka, perkara ini perlu diambil perhatian dengan serius agar bahasa Melayu tidak terjejas dan dapat bertahan bahkan menjadi bahasa ilmu yang jitu pada masa hadapan.
Mampu  atau  tidaknya  bahasa  Melayu  menjadi  bahasa  ilmu  pada  masa  depan  itu bergantung  kepada  keseriusan  dan  peranan  pihak  kerajaan  dan  kesadaran  rakyat  Brunei, khususnya masyarakat Melayu sendiri dalam mengembangkan bahasa Melayu. Ada beberapa cadangan untuk mewujudkan hal tersebut:
1) Pengiktirafan bahasa Melayu sebagai bahasa resmi Negara Brunei Darussalam pada tahun  1959  dan  disokong  dengan  pelbagai  titah  Baginda  Sultan  mengenai pentingnya  bahasa  Melayu,  merupakan  kehendak  politik  dan  keputusan  resmi negara  dalam  membumikan  kembali  bahasa  Melayu  yang  telah  menjadi  warisan
16 Mataim Bakar, Bahasa Melayu sebagai Warisan Budaya Bangsa, 34.
Tafhim Al- ‘Ilmi : Jurnal Pendidikan dan Pemikiran Islam
sejak dahulu. Hal ini perlu mendapat perhatian besar dari semua kalangan di negara ini jika tidak ingin pelestarian bahasa Melayu menjadi sia-sia.
2) Penterjemahan  ilmu-ilmu  dari  bahasa  asing  ke  dalam  bahasa  Melayu  merupakan perkara penting yang dapat mengangkat bahasa Melayu menjadi bahasa intelektual dan  mengangkat  maruah  bangsa  Melayu  sebagai  bangsa  yang  bertamadun.  Tidak sekadar  menterjemahkan,  melainkan  juga  mengolah  dan  menganalisa  serta mengkritisi  selaras  dengan  falsafah  dan  nilai-nilai  Melayu  Islam  Beraja.  Perkara seperti  ini  juga  pernah  dilakukan  para  ahli  falsafah  Islam  ketika  menterjemahkan ilmu-ilmu  Yunani  ke  dalam  bahasa Arab sehingga  dapat  mencapai  kegemilangan tamadun Islam pada masa itu.
3) Pendidikan merupakan sarana yang paling penting untuk mencapai cita-cita sebuah negara.  Sistem  pendidikan  Negara  Brunei  Darussalam  telah  menetapkan penggunaan bahasa Melayu sebagai bahasa pengantar dalam pendidikan meskipun masih menemui hambatan. Hal itu perlu dikembangkan demi merealisasikan bahasa Melayu  sebagai  bahasa  ilmu  dan  menjalankan  amanah  yang  disebutkan  dalam perlembagaan.  Tetapi  hal  itu  bukan  berarti  bahasa  asing  tidak  penting  atau  tidak diperlukan sama sekali. Yang perlu diambil perhatian adalah  bahwa bahasa asing hanya  sebagai  sarana  saja  dan  ia  memang  perlu  dikuasai,  tetapi  ia  bukan  sebagai tujuan, sedangkan tujuan yang sebenarnya ialah bahasa Melayu.
4) Sejak  semula  Melayu  Islam  Beraja  sebagai  falsafah  negara  bersifat  ingklusif terhadap bangsa bukan Melayu dan agama bukan Islam. Melayu Islam Beraja adalah falsafah yang dapat menerima nilai tamadun lain yang selaras dengan nilai Melayu Islam Beraja. Penerimaan bahasa Melayu di  kalangan bukan bangsa Melayu  bisa berpengaruh terhadap maruah atau ketinggian bahasa Melayu sendiri sebagai bahasa ilmu  sehingga  nilai-nilai  bahasa  Melayu  semakin  kaya  dan  dinamik  dan  tidak terbatas hanya kepada bangsa Melayu.

## Landasan Moral
Negara Melayu Islam Beraja diisytiharkan berpandukan kepada nilai-nilai Islam yang luhur dan agung. Justeru dengan keagungan Islam itu, Melayu Islam Beraja adalah milik seluruh rakyat dan  penduduk  Brunei  Darussalam  tanpa  mengira  agama,  budaya  dan  etnik.  Melayu  Islam
Tafhim Al- ‘Ilmi : Jurnal Pendidikan dan Pemikiran Islam
Beraja  menjadi  falsafah  hidup  rakyat  Brunei  Darussalam  yang  bercirikan  tata  nilai,  cara pandang dan perilaku sehingga bisa membedakan hal--hal yang baik dan buruk sesuai dengan kondisi di negara ini. Moral yang paling tinggi dalam Melayu Islam Beraja adalah kepercayaan kepada Allah Yang Maha Kuasa. Masyarakat Brunei sejak lama merupakan  masyarakat yang mengenal Tuhan ( religious ) dan bukan masyarakat sekular bahkan ateis. Pada masa Pra Islam, orang Melayu telah bergama dan mempunyai kepercayaan yang didalamnya terkandung nilai kerohanian.  Perkara  itu  berlangsung  hingga  kedatangan  Islam  dan  nilai  itu  telah  diubahsuai dengan ajaran-ajaran Islam, tetapi Islam sendiri melindungi ajaran-ajaran bukan Islam yang ada di Negara Brunei Darussalam.
Islam  mengandung  perkara-perkara  ghaib  (metafizik)  tetapi  juga  bermuatan  hal-hal fizik atau kealaman dengan tujuan untuk dipelajari dan dikelola untuk mencapai kemaslahatan dan kesejahteraan. Hal-hal fizik dan spiritual merupakan dua hal yang tidak dapat dipisahkan satu  sama  lain  untuk  mencapai  kemajuan  dan  keselamatan  di  dalam  sebuah  negara.  Tujuan utama  dari  kedua-duanya  ialah  untuk  mengakui  kebesaran  dan  keagungan  Allah Subḥānahu Wata c ālā . Kestabilan dan kesejahteraan di Negara Brunei Darusslaam merupakan nikmat yang Allah berikan kepada rakyat Brunei Darussalam melalui sumber daya alam yang Tuhan berikan kepada  mereka.  Maka  sepatutnya  mereka  selalu  bersyukur  dengan  cara  meninggikan  agama Allah  dan  tidak  kufur  atas  nikmay-Nya,  kerana  apabila  suatu  bangsa  berusaha  memelihara agama  Allah,  maka  Allah  berjanji  akan  mencukupi  segala  keperluan  mereka  di  dunia  dan menjaganya dari pelbagai musibah. Begitu halnya dengan bangsa yang ingkar kepada agama- Nya,  maka  akan  menemui  kesengsaraan  dan  kehidupannya  menjadi  sempit  disebabkan perbuatan mereka sendiri. Oleh sebab itu, tujuan hidup manusia di dunia ini tidak lain hanyalah untuk beribadah dan mengabdi kepada Allah yang menguasai alam ini. Semua itu merupakan nilai yang terkandung dalam falsafah Melayu Islam Beraja yang menjadikan Islam sebagai asas utamanya, mengandung pesan moral  yang tinggi dan agung. Tidak ada cara lain bagi  rakyat Brunei  Darussalam  kecuali  mereka  senantiasa  mengamalkan  pesan  moral  tersebut,  yaitu mencerminkan nilai-nilai ketuhanan seperti mencipta keamanan, berbuat adil dan amanah.
Pesan  moral  lainnya  adalah  menjaga  keharmonisan  dan  kesejukan  diantara  suku  dan etnik yang ada di negara ini. Dalam bermasyarakat, nilai moral yang terkandung dalam Melayu Islam Beraja ialah saling menghormati, tolong menolong dan bekerjasama sebagai bagian dari kumpulan  masyarakat.  Seperti  disebutkan  oleh  Ibnu  Khaldūn  dalam  kitabnya muqaddimah
Tafhim Al- ‘Ilmi : Jurnal Pendidikan dan Pemikiran Islam
yang  merujuk  kepada  ahli-ahli  falsafah  Yunani  mengatakan  bahwa " "عبطلاب  يندم  ناسنلإا (manusia adalah makhluk sosial secara semula jadi). 17 Manusia niscaya memerlukan kerjasama dan bantuan orang lain untuk memenuhi hajat hidupnya di dunia ini, tidak mengira status sosial, pangkat  dan  gelaran  bahkan  kepercayaan  yang  ada  di  tengah  masyarakat.  Perbedaan  itu merupakan  rahmat  (bukan  bererti  persatuan  itu  laknat)  untuk  saling  mengenal  dan  saling berlomba  mencapai  perkara  yang  lebih  baik  dan  bukan  sebagai  alat  untuk  pertikaian  dan permusuhan. Dalam berbangsa, Allah Yang Maha Kuasa telah menciptakan manusia berbagai jenis bangsa sebagai hikmah untuk senantiasa berfikir dan bersyukur.
Di  Negara  Brunei  Darussalam  terdapat  pelbagai  bangsa  meskipun  bangsa  Melayu adalah bangsa yang paling dominan. Hidup berbangsa di negara ini berjalan dengan aman dan harmonis serta saling memahami satu sama lain. Begitu halnya dengan masyarakat Islam yang lebih  dominan  tidak  dengan  sendirinya  bersikap  tidak  adil  kepada  masyarakat  yang  bukan Islam.  Islam  sendiri  telah  mengajarkan  umatnya  menghormati  dan  memberikan  jaminan keselamatan kepada mereka bukan Islam yang hidup di sebuah Negara Islam, selagi keberadaan mereka  tidak  mengancam  keamanan  dan  keselamatan  negara  dan  masyarakat  Islam. Selanjutnya, Melayu Islam Beraja juga mempunyai nilai moral luhur tentang bernegara. Negara ini  sejak  lama  telah  mempunyai  raja  atau  sultan  sebagai  pelindung  bagi  rakyat.  Hubungan timbal balik antara rakyat dan raja seperti “rakyat wajib taat dan raja wajib adil” telah menjadi nadi  bagi  rakyat  dan  kerajaan  dalam  sistem  bernegara.  Ketaatan  rakyat  kepada  raja  atau penguasa bukan saja tuntutan negara tetapi juga perintah agama selagi raja memerintah kepada kebaikan dan kemajuan negara dan tidak memerintah kepada kerusakan dan kezaliman.

## Kesimpulan
Penjelasan  di  atas  menegaskan  bahwa  peresmian  Brunei  Darussalam  sebagai  Negara Melayu Islam Beraja berlandaskan kepada konstitusi dan perundang-undangan yang berlaku di negara tersebut yang berunsurkan budaya, agama dan sistem pemerintahan. Meskipun bangsa Melayu  menjadi  bangsa  yang  dominan  dan  diakui  sebagai  rakyat  Sultan  Brunei,  tetapi kedudukan bangsa bukan Melayu Islam juga mendapat jaminan perlindungan dan keselamatan serta dapat saling menghormati dengan puak-puak yang lain. Begitu juga dengan agama selain
17 Ibnu Khaldun, Muqaddimah Ibn Khaldūn (Bayrūt: Dār al- c Awdah, 1981), 33.
Tafhim Al- ‘Ilmi : Jurnal Pendidikan dan Pemikiran Islam
agama  Islam  yang  ada  di  Negara  Brunei  Darussalam  mendapat  jaminan  keamanan  dan keleluasaan  untuk  diamalkan  bagi  pemeluknya.  Maka  falsafah  Melayu  Islam  Beraja mempunyai  nilai-nilai  universal  dan  tidak  kaku  sehingga  tujuan  Melayu  Islam  Beraja  untuk membentuk bangsa yang bermartabat dapat dicapai dengan aman dan damai tanpa ada unsur paksaan.

## Daftar Pustaka
Al-Sufri, Mohd. Jamil (Pehin Jawatan Dalam Seri Maharaja Dato Seri Utama). Perlaksanaan Dasar Negara Melayu Islam Beraja. Cet. I. Kementerian Kebudayaan Belia dan Sukan. Bandar Seri Begawan, 1996.
Al-Jabiri,  Muhammad  Abid. Post  Tradisionalisme  Islam .  Terjemahan  Ahmad  Baso.  Cet.  I. LKiS . Yogyakarta, 2000 .
Bakar,  Mataim.  Bahasa  Melayu  sebagai  Warisan  Budaya  Bangsa:  Mendepani  Rempuh Globalisasi dalam Utamakanlah Bahasa Melayu . Cet.  II. Dewan Bahasa dan Pustaka Kementerian Kebudayaan Belia dan Sukan. Brunei Darussalam, 2010.
Hamid, Awang Haji Hashim bin Haji Abd. Jati Diri Bangsa: Pembinaan dan Cabaran dalam buku Melayu Brunei Abad Ke-21 . Cet. I. Dewan Bahasa dan Pustaka Brunei. Negara Brunei Darussalam, 1998.
_______. Islam  di  Brunei  Darussalam:  Satu  Analisis  Sosio-Budaya .  Cet.  I.  Jabatan Kesusasteraan Melayu Universiti Brunei Darussalam, 2003.
Khaldun, Ibnu. Muqaddimah Ibn Khaldūn. Juz I. Dār al- c Awdah. Bayrūt, 1981.
Serudin, Mohd. Zain bin Haji. Brunei Sebuah Negara Islam: Latar Belakang KeIslamannya. Cet. I. Akademi Pengajian Brunei. Negara Brunei Darussalam, 1996.
______. Brunei Darussalam Persepsi Sejarah dan Masyarakatnya . Cet. I. Azza Publisher & Distributor. Brunei Darussalam, 1992.
Tuah,  Duraman. Membangun  Negara  Berdasarkan  Falsafah  Melayu  Islam  Beraja:  Brunei Darussalam. Brunei Darussalam: Institut Perkhidmatan Awam, 2001.